**Regering og Folketing og lovgivningsprocessen**

**Arbejdsark til ’Luk samfundet op’, side 138-142**

1. I sidste time arbejdede vi med forskellige former for magt. Som en lille refleksionsopgave skal I på 3 minutter tænke over, hvem den mest magtfulde person i Danmark er. Der er nok én, der er særligt oplagt, men kunne der være andre bud?

I arbejdede også forholdstalsvalg og flertalsvalg. Når afgørelsen af et valg kendes, startes regeringsforhandlinger, som vi ser lige pt. I har til i dag læst om forskellige regeringskonstellationer. Det skal I arbejde lidt med, inden I til sidst skal dykke mere ned i lovgivningsprocessen.

1. Begreberne **regeringspartier** og **oppositionspartier** bliver præsenteret i dagens lektie. I grundforløbet blev i præsenteret for en opdeling af Folketingets partier, der indebærer tre grupper, som er mere korrekt. Kan I huske, hvilke tre grupper det er?
   1. Skriv en kort forklaring af de tre begreber

|  |  |  |
| --- | --- | --- |
| **Regeringspartier** | **Oppositionspartier** | **XXXXXX-partier** |
|  |  |  |

1. Nu sidder det friskt i erindringen, hvad et regeringsparti er. Undersøg hvor mange ministre der er i Mette Frederiksens nuværende regering (*den samme som før valget, da der ikke er dannet en ny, endnu*). I skal ligeledes finde 3-5 ministerposter, som I vurderer, er mest magtfulde eller attraktive.
   1. Hvilken slags regering er den? Flertals- eller mindretalsregering?
2. Når I kender svaret på ovenstående spørgsmål, burde det være lige til at vide, hvilken form for parlamentarisme, vi har og oftest har i Danmark?
   1. Forklar betydning af de to former for parlamentarisme:
      1. Positiv parlamentarisme
      2. Negativ parlamentarisme

**HOLD NU EN PAUSE PÅ 5 MINUTTER**

Nu kender I til nogle grundlæggende begreber i forståelsen af dansk politik. På siderne til i dag bliver lovgivningsprocessen også præsenteret, s. 138-139 – det skal I arbejde med nu.

1. I skal nu udvælge en af nedenstående lovændringer og lave en research på lovændringen, så I er i stand til at lave en video, hvor I gennemgår lovændringen og de fire faser – fra initiativfasen til implementeringsfasen. Alle fra gruppen skal optræde i videoen. Forsøg så pædagogisk og kreativt som muligt at formidle en vigtig del af politikernes arbejde. Vi ser videoerne sammen på klassen.

* Hævelsen af den kriminelle lavalder fra 14 til 15 år i 2012
* Gymnasiereformen fra 2016/2017
* Loven om højere afgifter på tobak fra efteråret 2019
* Beslutningen om at hæve fartgrænsen fra 110 km/t til 130 km/t på udvalgte motorvejsstrækninger fra 2020
* Loven om krav om mundbind i offentlig transport fra december 2020

*Bonusspørgsmål: Kan borgere i Danmark få direkte indflydelse på lovændringer i form af forslag?*